બીજી તરફ હૈદરાબાદની ટીમનો દેખાવ ૨૦૧૩માં ટૂર્નામેન્ટમાં પ્રવેશ કર્યા પછી નિરાશાજનક રહ્યો છે, પણ તે અગાઉનાં વર્ષોની નિરાશાને બાજુએ રાખી આ વખતે ડેવિડ વોર્નરના નેતૃત્વ હેઠળ તથા આશિષ નેહરાના અનુભવના આધારે સારો દેખાવ કરવાની આશા રાખે છે. જોકે, ઈજાગ્રસ્ત યુવરાજ સ્પર્ધામાં શરૂઆતની કેટલીક મેચમાં રમનાર નથી. હૈદરાબાદની ટીમનું ભાવિ ઈયોન મોર્ગન, કેન વિલિયમ્સન તથા ટ્રેન્ટ બોલ્ટના દેખાવ પર પણ આધારિત હશે, જે બધા એકલે હાથે મેચ જીતાડી આપવાની ક્ષમતા ઘરાવે છે.